text: Arrestforvarer fortæller om voldelig flugt
  01 januar 2015 kl. 14.15
  To fanger udnyttede, at der kun var to fængselsbetjente på vagt og slog til, mens den ene betjent var i gang med at dele mad ud, så de lettere kunne overmande makkeren og flygte fra Sønderborg Arrest.
  
  Efter et par timer var de to fanger dog bag tremmer igen, da de blev anholdt ved Fredericia.
  Det er anden gang på kort tid, at indsatte i et arresthus truer sig ud i friheden. For mindre end to uger siden overfaldt en indsat i Tønder Arrest en fængselsbetjent og flygtede. Denne fange er fortsat på fri fod, og politiet har efterlyst ham internationalt.
  Hør arrestforvarer Per Schultz fortælle om den dramatiske flugt fra Sønderborg Arrest nytårsaften - varighed 33 sekunder:
  